

ที่ มท 0820.3/ กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 พฤศจิกายน ๒๕๖4

เรื่อง แนวทางปฏิบัติขององค์กรปกครองส่วนท้องถิ่นในการกำจัด จัดเก็บและการแปรรูปผักตบชวา
เป็นสารบำรุงดิน เพิ่มเติม

เรียน ผู้ว่าราชการจังหวัด ทุกจังหวัด

อ้างถึง หนังสือกระทรวงมหาดไทย ด่วนที่สุด ที่ มท 0820.3/ว 5746 ลงวันที่ 5 ตุลาคม 2564

 ตามที่ กระทรวงมหาดไทยขอให้จังหวัดแจ้งแนวทางปฏิบัติขององค์กรปกครองส่วนท้องถิ่นในการกำจัด จัดเก็บและการแปรรูปผักตบชวาเป็นสารบำรุงดิน เพื่อให้องค์กรปกครองส่วนท้องถิ่น
ใช้เป็นแนวทางปฏิบัติในการป้องกันและแก้ไขปัญหาผักตบชวาให้เกิดผลสัมฤทธิ์อย่างยั่งยืน รายละเอียด
ตามหนังสือที่อ้างถึง นั้น

 กรมส่งเสริมการปกครองท้องถิ่นขอเรียนว่า การแจ้งแนวทางปฏิบัติในการกำจัด จัดเก็บ
และการแปรรูปผักตบชวาเป็นสารบำรุงดินดังกล่าว มีวัตถุประสงค์เพื่อให้องค์กรปกครองส่วนท้องถิ่นมีแนวทางปฏิบัติในการป้องกันและแก้ไขปัญหาผักตบชวาในภาพรวมได้ทั้งระบบ โดยได้รวบรวมระเบียบ กฎหมายที่เกี่ยวข้อง พร้อมตัวอย่างรูปแบบวิธีการในการบริหารจัดการที่องค์กรปกครองส่วนท้องถิ่นสามารถดำเนินการได้ตั้งแต่ การกำจัด จัดเก็บและการแปรรูปผักตบชวาเพื่อนำไปใช้ประโยชน์ มากำหนดเป็นแนวทาง หากองค์กรปกครองส่วนท้องถิ่นใดยังไม่มีแนวทางในการป้องกันและแก้ไขปัญหาผักตบชวาในพื้นที่ ก็สามารถพิจารณาแนวทางดังกล่าวและนำมาดำเนินการได้ตามที่เห็นสมควร โดยให้เป็นไปตามกฎหมายและระเบียบที่เกี่ยวข้อง
ในการนี้ ขอให้จังหวัดชี้แจงทำความเข้าใจกับองค์กรปกครองส่วนท้องถิ่นในประเด็นดังกล่าว

 จึงเรียนมาเพื่อโปรดพิจารณา

 ขอแสดงความนับถือ

 (นายประยูร รัตนเสนีย์)

 อธิบดีกรมส่งเสริมการปกครองท้องถิ่น

กองสิ่งแวดล้อมท้องถิ่น

กลุ่มงานทรัพยากรธรรมชาติ

โทร. ๐๒ 2๔๑ ๙๐๐๐ ต่อ 2113

โทรสาร 02 241 2066

ไปรษณีย์อิเล็กทรอนิกส์ saraban@dla.go.th